בן בסט (שיר)

בן בסט הוא סינגל שהוקלט על ידי הזמר הישראלי אלון אולארצ'יק בהשתפות להקת שפתיים ומיטל טרבלסי. את השיר הוציאה לאור בשנת 1993 חברת התקליטים NMC, והוא נכלל כרצועה השלישית באלבום האולפן השלישי של אולארצ'יק, "תגיד לי מה אתה מרגיש".

כתיבה והשמעה 
את השיר כתב, הלחין והפיק אולארצ'יק. השיר מתאר מפגש רומנטי בין גבר לבין ירדנה המתגוררת ברחוב הפעמונים תשע ביפו. השיר מתאר את השלבים הראשונים של המפגש בין זוג האוהבים, ורומז להמשכו של המפגש במילות הסיום: "רגע, רגע, רגע כדי להימנע מפגע / לא לשכוח כובע שיגן ולא משמש". על כתיבת השיר סיפר אולארצ'יק: 

השיר מורכב משבעה בתים בני שורה אחת כל אחד, שאחריהם שני בתים בני שתי שורות כל אחד. לאחר כל בית מושמע הפזמון החוזר, הכולל את השם "בן בסט" ארבע פעמים. בביצוע השיר מושמע כל בית שלו פעמיים, תחילה בפי אולארצ'יק ואחר כך בפי להקת "שפתיים". כך גם הפזמון החוזר.

השיר הוצג כמועמד לכניסה למצעד הפזמונים השבועי של רשת ג' ב-6 ביוני 1993. בשבוע לאחר מכן דורג במקום ה-12 (הכניסה הגבוהה לשבוע). ב-27 ביוני עלה למקום הרביעי – המיקום הגבוה ביותר אליו הגיע. ב-15 באוגוסט, לאחר תשעה שבועות צעידה, יצא מהמצעד השבועי. במצעד הפזמונים של שנת ה'תשנ"ג דורג במקום ה-34.

מיקומי שיא

קישורים חיצוניים

 מילות השיר "בן בסט", באתר Tab4U

הערות שוליים 

שירי 1993
סינגלים מ-1993
שירי אלון אולארצ'יק
שירים בעברית
שירים שנכתבו על ידי אלון אולארצ'יק
שירים שהולחנו על ידי אלון אולארצ'יק
שירים שהופקו על ידי אלון אולארצ'יק
סינגלים בהוצאת NMC יונייטד אנטרטיינמנט